Pſcheproſchenjo, katholſkim Serbam podate.

Latholſcy Serbja maja z połnym prawom tu khwalbu, zo ſu nabožni ludźo a
zo ze wſchej ſwěrnoſcźu ſwoju ſwjatu cyrkej lubuja. Tohodla ſu ſo hižom
naſchi prjedownicy ſwěru za jich duchowne potrjebnoſcźe ſtarali a tež
pſchihodne knihi wudawali, kaž k pſch. ſenior Swótlik, ſenior Kilian,
tachant Wóſki, kanonikus Wałda, klóſchtyrſki duchowny Tecelin atd. Tež w
nowiſchim cžaſu ſu někotſi na podobne waſchnjo ſkutkowali. Tola to
wſchitko hiſchcźe njedoſaha! Katholſcy Serbja žadaja ſej wſchelake
rozwucženja wo ſwojej wěrje a ſwojej cyrkwi, kotrež ſo we dotalnych
ſerbſkich knihach njenamakaja. Woni ſej pſcheja zhonicź a wjedźecź, kak
a hdźe jich cyrkej pſchibjera, hdźe ma ta ſama ſwojich pſchecźelow abo
njepſchecźelow, ſchtó a kotſi ſo najbóle za jeje lěpſche ſtarachu a
ſtaraja. Někotryžkuli by tajke a podobne powjeſcźe na njedźelſkich a
ſwjatych dnjach rady cžitał a tak tón cžas, kiž njeje k wſchědnomu dźěłu
poſtajeny, na wužitne a jomu ſpodobne waſchnjo pſchecžinił. Korcžmowſka
hara joho njewjeſeli; wón žada za duchownym wokſchewjenjom.

Dokelž pak jedyn ſam njemóže tajkim wužitnym potrjebnoſcźam tak bórzy
wotpomhacź, je ſo wobzanknyło, zo ma ſo towaŕſtwo załožicź, kiž by
jenych k ſpiſowanju katholſkich knihow a druhich k cžitanju a
rozſchěrjenju tych ſamych zbudźowało. Kaž ſo ze ſcźěhowacoho widźi,
njeje pſchiſtupjenjo k tomu ſamomu jara wobcźežne, dokelž je kóždolětny
pjenježny pſchinoſchk jara mały. Tele towaŕſtwo pak dyrbi „towaŕſtwo
ſwjateju Chrilla a Methoda“ rěkacź, dokelž z pſchichodnym jubilejſkim
lětom 1863 ſkutkowacź zapocžnje. Budźe tehdom mjenujcy 1000 lět, zo ſtaj
mjenowanaj ſwjataj japoſchtołaj Słowjanow wěru Jězuſowu do Morawſkeje
pſchinjeſłoj, z kotrychž ſtronow je ſo ta ſama potom naſchim wótcam
doſtała. Wonaj ſtaj takrjec załožerjej ſłowjanſkoho piſmowſtwa a tohodla
poſwjecźimy jimaj ſwoje towaŕſtwo, kiž chce ſo za mału nětko cžródku
katholſkich wěriwych z pomocu ſłowjanſkoſerbſkeje rycže po móžnoſcźi
ſtaracź.

Nadźijamy ſo, zo budźa naſchi katholſcy Serbja w žadanej mnohoſcźi do
towaŕſtwa pſchiſtupowacź; pſchetož cžim wjacy ſobuſtawow budźe, cźim
wjacy knihi móže ſo cźiſchcźecź a cźim tuniſcho móža ſo pſchedawacź.
Proſymy tohodla najnaležniſcho, zo bychu wſchitcy Serbja, kotſiž wo
pſchiſporjenjo katholſkeje wěry z piſmom rodźa, naſchu wěc ze ſłowom a
ſkutkom horliwje podpjerali. Wyſodoſtojnych knjezow duchownych pak
proſymy, zo bychu tych, kiž chcedźa k towaŕſtwu pſchiſtupicź, ſapiſowali
a ſobupodpiſanomu vikarej Hórnikej wozjewili.

Z pomocu towaŕſtwa budźe nowy cžaſopis wukhadżecź pod mjenom „Katholſki
Poſoł“, kotrohož za lěto 12 połliſtnow po 8 ſtronach we wulkoſcźi tutoho
„Pſcheproſchenja“ wuńdźe. Płacźizna za lěto je na 10nſl. poſtajena;
cžiſty zbytk z pſchedpłacźeŕſkich pjenjez woteda redakcia towaŕſtwu.
„Katholſki Poſoł“ chce podawacź: cyrkwinſke a ſchulſke powjeſcźe z
Łužicy, ze ſakſkich herbſkich krajow, z Pruſkeje a cuzych krajow;
miſſionſke powjeſcźe; rozrycžowanja wo wěrje; wſchelake powucženja z
cyrkwinſkich ſtawiznow; podawki ze žiwjenja ſwjatych atd. Wě-zo budźe
tež naležnoſcźam towaŕſtwa poſwjecźeny. Prěnje cžiſło wuńdźe 17. januara
1863.

K tutomu pſcheproſchenju pſchidawamy bórzy namjetowane wuſtawki
towaŕſtwa. Dozałoženjo towaŕſtwa, pſchi cžimž maja ſo tute wuſtawki po
ſpodobanju pſcheměnicź abo wobkrucźicź, kaž tež prědkſtejeŕſtwo ſo
wuzwolicź, ſtanje ſo w zhromadźiznje 13. decembra t. l. popołdnju w 2.
hodź. w tachantſkej ſchuli w Budyſchinje; k cžomuž ſo z tutym
pſcheproſchuje.

Puſtawki towarſtwa SS. Cyrilla a Nethoda.

§. 1.

Towaŕſtwo SS. Cyrilla a Methoda chce ſo z wudawanjom dobrych knihow a
cžaſopiſa na podłožku katholſkeje wěry za powucženjo katholſkich Serbow
ſtaracź.

§. 2.

Sobuſtaw móže kóždy katholik bycź, kiž kóžde lěto 10nſl. do pokładnicy
towaŕſtwa zapłacźi. Za to doſtanje pſchiſtupny liſt, a exemplar kóždych
knihow, „z nakładom“ towaŕſtwa wudatych. „Z pomocu“ towaŕſtwa
cźiſchcźane knihi (na cžaſopis płacźi ſo woſebje) wotpuſchcźa ſo
ſobuſtawam tuniſcho dyžli druhim.

§. 3.

Kóždy ſobuſtaw wotebjera ſej towaŕſtwowe knihi na poſtajenym měſcźe we
ſwojej woſadźe. Daliſchim pſchipoſcźełu ſo te ſame po požadanju.

§. 4.

Dokhody towaŕſtwa ſu:

1) lětne pſchinoſchki,

2) dobrowólne dary,

3) wuwikowane pjenjezy z pſchedawanja knihow a cžiſty zbytk z
„Katholſkoho Póſła.“

4) dań.

§. 5.

Wubjerk towaŕſtwa wuzwola ſo we hłownej zhromadźiznje na tſi lěta. Do
njoho ſłuſcheja tſjo zaſtojnicy a ſchtyrjo wubjerkownicy. Prěniſchi ſu:

1) pſchedſyda, kiž ma zhromadźizny powołacź a wjeſcź, kaž tež hewak
wſchě dźěła wobſtaracź, kiž ſu z pſchedſydſtwom zjednocźene;

2) piſmawjedźeŕ, kiž je tež redaktor „Katholſkoho Póſła“ a korrektor
cźiſchcźomnych knihow.

3) pokładnik.

§. 6.

Kóžde lěto je hłowna zhromadźizna, kotraž ſo w towaŕſtwowym cžaſopiſu do
prědka wozjewi, a wubjerkowe poſedźenja wotbywaja ſo po potrjebnoſcźi.

W Budyſchinje, dźeń poſwjecźenja cyrkwje S. Pětra.

M. Hȯrnik, J. Kucżank, P. Schołta,

tachantſki vikar. faraŕ ſerbſkeje woſady. direktor tachantſkeje ſchule.

J. Herrmann, H. Ducžman,

tachantſki vikar. kapłan w Radworju.

Cżiſchcżał L. A. Donnerhak w Budyſchinje.

♣Wysokodostojnemu knjezej♠

♣knjezej♠

♣JAKUBEJ WORNAČEJ,♠

♣fararjej we Wotrowje,♠

♣kanonikej tachantstwa S. Pětra w Budyšinje,♠

♣atd.♠

♣K 25LĚTHEMU FARAŔSKEMU JUBILEJU♠

♣IX. njedźelu po swjatkach 1863♠

♣najwutrobnišo a najpodwolnišo zbožo přeje♠

♣Wotrowska wosada.♠

♣Dźens wosadnych dźak wutrobny♠

♣So k Bohu pozběhuje,♠

♣Dźens wopor Bohu spodobny♠

♣So z Wašim zjenoćuje,♠

♣Hdyž lět je pjećadwacyći,♠

♣Zo smy Was swojoh’ witali.♠

♣Wy ducha mocy wšitkón čas♠

♣Sće za nas napinali,♠

♣So modlo poručeli nas♠

♣A k dobrom’ pohnuwali,♠

♣Kaž dobry pastyŕ w swěrnosći♠

♣Sće wosadu Wy wodźili.♠

♣Duž Bóh naš dźak njech wusłyši,♠

♣Kiž sćele přez Was hnady,♠

♣Njech Wašu prócu wotpłaći,♠

♣Kiž prošacym da rady:♠

♣Štož prosyće, to wón Wam daj,♠

♣Po časnym zbožu wěčny raj!♠
