Spowjedny ſchpihel.

Hdyz chceſch twoje ſwědomjo pſchepytacź, praſchej ſo: Hdy ſta ſo moja
poſlenja ſpowjedź? Njejſym ženje žadyn hrěch we ſpowjedźi zamjelcžał abo
bjez želnoſcźe ſo ſpowjedał? Njejſym tu doſtatu pokutu wonkawoſtajił?

1. kaznja: Sym na žanej wěrnoſcźi katholſkeje wěry dwělował? Sym wěru
hanjace a wuſměſchace piſma lazował? Sym ſnadź je tež druhim k lazowanju
dał? Sym ſwojeje wěry ſo hańbował? Sym ſo hańbował, kſchiž cžinicź,
pacźerje ſpěwacż, pſchi tym poklaknycź a rucy ſtyknycź, ſwjaty kſchiž
abo najſwjecźiſchi ſakrament pſchiſtojnje poſtrowicź? Sym do pſchiwěrkow
(do khartowkładźenja, do dźecźowwukładowanja, do zrukiwěſchcźenja atd.)
ſchto dźeržał? Sym napſchecźo khoroſcźam a bracham pſchiwěrne ſrědki
nałožał? Sym pſchezwažnje na božu miłoſcź hrěſchił? Sym ſwoje nakazanjo
ſtajnje wotſtorkował a pohnuwanja božeje hnady a dobre napominanja
zacpěł! Běch we pſchecźiwnoſcźach małomyſłny abo njeſcźeŕpny? Sym
napſchecżo božim dopuſchcźenjam morkotał? Sym cžaſto na Boha a joho
dobroty ſpominał a za nje jomu dźak prajił? Sym wſchědnje ſwoje pacźerje
ſpěwał (rano, wjecžor, k blidu a wot blida)? Njejſym we pacźerjach ženje
ze zamyſłom na druhe wěcy myſlił, wokoło hladał, ſo ſmjał a prózne
tryſki cźěrił? Njejſym ženje druhich wot pacźerjow wotdźeržował abo we
pacźerjach jich mólił? Sym huſcźiſcho wěru, nadźiju a luboſcź zbudźił?
Sym wſchě ſwoje dźěła a cźeŕpjenja z luboſcźu Bohu woprował?

2. kaznja: Sym pſchi kóždej małej wěcy: Mój Božo, Jězus Marija atd.
zawołał? Sym te ſwjate ſłowa: Kreuz, Sakrament, Himmel, Donnerwetter
atd. z hněwom abo z njeſcźeŕpnoſcźu z huby wuſtorcžił? Sym ſakrował a
klał na dźěło, ſkót abo ludźi? Sym Boha leſtrował? Sym pſchi kóždej
małej wěcy abo wopaki pſchiſahał? Sym Bohu cžinjene ſluby złamał? Sym z
Bohom, ze ſwjatymi, ze ſwjecźenymi parſchonami abo wěcami, ze ſwjatymi
ceremonijemi ſměchi cźěrił? Abo ſym ze zacpěcżom wot nich rycžał?

3. kaznja (1. a 2. cyrkwinſka kaznja): Sym njedźelu a ſwjaty dźeń božu
mſchu a prědowanjo bjez wažneje winy zakomdźił abo pozdźe pſchiſchoł?
Sym po božej mſchi khodźił? Sym we cyrkwi ſwobodnje na prózne myſlił,
wokoło hladał, powjedał, ſo ſmjał, prózne tryſki cźěrił? Sym njedźelu a
ſwjaty dźeń z njenuznym wotrocžkacym dźěłom abo hrěſchnymi wjeſelemi
wonjecžeſcźił?

4. kaznja: Sym ſtarſchich (wucžerjow, prědkſtejerjow, hoſpodarjow)
cžeſcźował, lubował, za nich ſo modlił, jim horjeſłužił? Abo ſym jich
zacpěł, wuſmjał abo wuſměſchił? Sym jich brachi jim wumjetował? Sym zlě
wot nich rycžał? Sym ſo za nich hańbował? Sym jim złe pſchał? Tež tu
ſmjercź? Sym jich rudźił a hněwał? Sym na nich ſo złobił, hroznje na
nich cžinił, na nich ſwarjeł abo ſnadź tež ſakrował? Sym jim nuzu
cźeŕpjecź dał? Sym jich wobkranył, jebał, bjez jich wole něſchto prjecž
dał? Sym jim njepoſłuſchny był? Abo ſym njerady, z morkotanjom jich
poſłuchał? Sym jim gropnje (hrubje) wotmołwjał, jich poſchtrafowanjam ſo
ſtajał, ſnadź tež ruku na nich zběhał? — Sym tež ſtarych ludźi
cžeſcźował abo ſym traž jich zacpěł abo tež wuſměſchił?

5. kaznja: Sym ſebi abo druhim ſmjercź pſchał? Sym ſwoje žiwjenjo wólnje
do ſtracha podał? Sym ſwojej ſtrowoſcźi ſchkodźeł pſchez njepoměrnoſcź,
pſchezměrne napinanjo ſwojich mocow, dźiwje reje atd.? Sym ſo jara
hněwał? Sym druhich ze zamyſłom hněwał a rudźił? Běch jara njewuſtaty a
ſwojeje hłowy? Sym napſchecźo bratram abo ſotram abo druhim gropny był,
z nimi ſo hadrował, jim wudma dawał, jich zaſakrował? Sym z nimi ſo bił,
za nimi kamjenje mjetał? Sym hněw a njepſchecźelſtwo dźeržał? Sym rachu
pytał? Sym druhich k hrěchej zawjedł abo na někajke waſchnjo jich
hrěchow ſo ſobu winojty ſcžinił? Sym ſkót ſurowje bił abo matrował?

6. a 9. kaznja: Sym rady wot njehańbicźiwych wěcow powjedacź ſłyſchał
abo lazował? Sym ſo k tajkim rycžam ſmjał? Sym ſnadż tež ſoburycžał? Sym
na njehańbicźiwe wěcy rady myſlił? Mějach ja žadoſcź a wolu, něſchto
njehańbicźiwe widźecź abo cžinicź? Sym ze zamyſłom na njehańbite wobrazy
hladał? Sym ſwoje abo druhich cźěło njehańbicźiwje wotpſchikrywał?
Něſchto njehańbicźiwe na ſebi abo na druhich wobhladował? Abo druhim to
na ſebi dowolił? Sym ſo ja ſwojoho abo druhich cżěła njehańbicźiwje
dótkał? Sym ſo tak wot druhich dótkacź dał? Sym ſnadź hiſchcźe něſchto
druhe njehańbicźiwe ſam abo z druhimi cžinił? Sta ſo to z parſchonami
druhoho ſplaha, abo z bratrami a ſotrami abo z druhimi krejnymi
pſchecźelemi? Sym njehańbite towaŕſtwa, ſtraſchne bjeſady wopytował? Sym
ſtraſchne znajomſtwo měł? Sym na ſtraſchnych pucźach khodźił? (tež
pócźmje?)

7. a 10. kaznja: Sym ſchto pſchekſchiwił abo kranył? (Schto a kak
wjele?) Sym tu wolu měł kranycź? Sym z druhimi kawplował, jich pſchi
hracźu, pſchedawanju atd. zjebał? Sym wyſoko wo pjenjezy hrał? Sym wjele
pjenjez pſchecžinił? Sym kranjene wěcy khował, kupował abo horjebrał?
Sym cuze kubła, kaž pola, łuki, ſchtomy atd. ze zamyſłom wobſchkodźeł?
Abo ſym tu wolu k tomu měł? Sym hako cželadnik ſwojomu knjejſtwej pſchez
njerodu a lěnjoſcź ſchkodu nacžinił?

8. kaznja: Sym łžał? Sym ſnadź druhi@ ſchkodźeł? Sym druhich falſchnje
wobſkoržował a@ Sym druhich brachi njetrjebawſchi znate cžinił? Sy@
powjedał? Pſchi tym traž teſame hiſchcźe pow@ Sym to za wěſte wudawał,
ſchtož wěſcźe njewjedźach @ donoſchował a na druhich ſo pſchiſłodźał?
Sym @ bjez winy pſchemyſlił a zlě ſudźił? Sym ſo tajił, ſ@ cźiſchoho
cžinił hacž běch? Sym ſo rady ſam z winy czaynył a ju na druhich
ſtorcžił?

3. cyrkwinſka kaznja: Njejſym na zakazanych dnach ženje mjaſo jědł?

7 hłowne hrěchi: Běch hordoho ducha? Pytach bóle ſwětnu cžeſcź hacž
božu? Dach ſej něſchto bycź dla rjanoſcźe, ſpěſchnoſcźe, bohaſtwa atd.?
Dźeržach ſebje za lěpſchoho dyžli druhich? Sym ſnadź druhich zacpěł,
wuſmjał, wuſměſchił? — Běch gajcny (ſkupy) a nahramny? Njechach nikomu
nicžo dacź? Sym khudych ſurowje wotpokazał? — Zawidźach druhim kubła,
cžeſcź a khwalbu a zrudźach ſo na tym? Zawidźach ſnadź tež někomu božu
hnadu, pobožnoſcź a pćccźiwoſcź? Zwjeſelach ſo na cuzym njezbožu a
ſchkodźe? — Běch njepoměrny we jědźi abo picźu? Sym ſo hdy wopił? Tež
tak, zo wjacy njewjedżach, ſchto cžinjach? Sym z gajcom do ſo jědł abo
pił? Běch jara ſlědny a khłóſchcźi? Běch lěni a njerodny na pacźerje, na
wucženjo, na ſwoje wſchědne dźěło? Sym wjele cžaſa z hracźom a z próznym
wokołoběhanjom pſchecžinił? Kak ſym winowatoſcźe mojoho ſchtanta abo
powołanja dopjelnił?

Cżiſchcżał L. A. Donnerhak w Budyſchinje 1870.
